钦定古今图书集成/明伦汇编/氏族典/第346卷 > 周穜
## 钦定古今图书集成/明伦汇编/氏族典/第346卷 > 周穜

按《万姓统谱》：“穜，泰州人，字仁熟，敬述五世孙。少有远
度，王安石一见奇之。熙宁九年，与弟秩俱擢第，调江
宁府右司理。持身谨廉。”元祐初，苏文忠公举为郓州
教授。穜上疏乞以王安石配享神宗，朝士愕然。苏公
即自劾举官不当，议虽不合，然识者犹取其拳拳师
表之意。久之，擢著作佐郎兼崇政殿说书。陈莹中乃
荐于上，权起居舍人。